पालिका टेंडर प्रक्रिया में धांधली का आरोप, भेजा ज्ञापन
नगरपालिका प्रतिपक्ष नेता उम्मेद हसन पठान ने डीएलबी निदेशक जयपुर को ज्ञापन भेजकर नगर पालिका द्वारा आमंत्रित टेंडर निरस्त कराए जाने की मांग की है। उन्हांेने भेज ज्ञापन में बताया है कि पालिका द्वारा 9 फरवरी को विभिन्न निर्माण कार्य के लिए निविदा प्रक्रिया आमंत्रित की गई थी। जिसमें 20 ठेकेदारों ने भाग लिया था। टेंडर प्रकिया में पालिका ईओ ठेकेदार, विभाग के जेईएन, लेखाकार आदि उपस्थित थे। जब टेंडर खोले गए थे उस समय एक ठेकेदार के पास कंपनी कंस्ट्रक्शन का पंजीयन नहीं था एक ठेकेदार के पास टीसीसी नं. भी नहीं थी। इस कारण दोनों ठेकेदारों के टेंडर निरस्त कर दिए गए। परन्तु 17 फरवरी को पालिका कर्मचारियों की मिलीभगत से सार्वजनिक निर्माण विभाग से प्राप्त पंजीयन प्रस्तुत कर दिया गया। जिसे कर्मचारियों द्वारा फाइल में लगा दिया गया। टेंडर प्रक्रिया में बिना किसी वैधानिक प्रक्रिया अपनाए निरस्त टेंडर को गुप-चुप में शामिल कर लिया गया। इसी प्रकार एक अन्य ठेकेदार की कंपनी का पंजीयन हाल ही में हुआ है उसका टेंडर पंजीयन के अभाव में निरस्त हो चुका था। इस प्रकरण में निष्पक्षता से जांच करवाकर कार्यवाही की जाए। इसके अलावा पठान ने ज्ञापन की प्रति कलेक्टर, उपखंड अधिकारी डीडवाना, पालिका अधिशाषी अधिकारी को भी दी है।
hin_Deva hin_Deva